Bybels as "fiksie" verkoop | Maroela Media
Bybels as "fiksie" verkoop
Foto: @calebwilds, Twitter
Costco, 'n groothandelaar in Amerika, het om verskoning gevra nadat eksemplare van die Bybel as "fiksie" gemerk en op uitverkoping aangebied is.
Caleb Kaltenbach, 'n pastoor by die Discovery Church in Simi Valley, Kalifornië, het verlede week Vrydag 'n foto van die Bybel getwiet, met 'n strepieskode waarop "fiksie" aangedui is. "Costco het Bybels op uitverkoping onder die fiksie-genre. Hmmm…." het hy geskryf. Dié twiet het groot reaksie op die sosiale netwerk uitgelok van kritici en sommige wat voorgestel het die beskrywing is "akkuraat".
"Verkoop Costco die Koran onder "fiksie"? Ek wonder!" het Holly Bishop (@Southerngal1963) getwiet.
"Is dit nie fiksie nie? Ek dink Costco is reg, bied asseblief feitelike data om die teenoorgestelde te bewys," het Steven Durham (@SrDurham) geskryf.
Costco het om verskoning gevra en die fout op 'n verspreider blameer. "Costco se verspreider het 'n klein gedeelte van die Bybels verkeerd gemerk," het die maatskappy Woensdag in 'n verklaring aan AFP gesê. "Ons aanvaar verantwoordelikheid en moes die fout vroeër opgemerk het. Ons stel dit reg met toekomstige verspreiding. Ons sal ook alle huidige Bybels, wat verkeerd gemerk is, regstel. Ons vra groot om verskoning vir die fout."
Dit is nie duidelik of dit genoeg sal wees vir plaaslike Christene nie. "Ek het geweldig aanstoot geneem," het Shellie Dungan, 'n lid van Kaltenbach se gemeente, aan KTLA-TV gesê. "Dit is verkeerd, en ek glo die Bybel is die waarheid."
SA stuur hulp, geld na Filippyne
En dan stem sommige mense saam met die ou se fout? Die Bybel is fiksie? Ek wonder of die mense besef mens spot nie met God nie…?